เงินบาทเปิด 31.44/46 บาท
ธนาคารซีไอเอ็มบีไทย  รายงาน เงินบาทเปิด 31.44/46 คาดแข็งค่าตามภูมิภาค มองกรอบ 31.40-31.50
7 มิ.ย. 2555

ธนาคารซีไอเอ็มบีไทย  รายงาน เงินบาทเปิด 31.44/46 คาดแข็งค่าตามภูมิภาค มองกรอบ 31.40-31.50
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 31.44/46 บาท/ดอลลาร์ แข็งค่าขึ้นเล็กน้อยจากช่วงเย็นวานนี้ที่ปิดตลาดที่ระดับ 31.47/49 บาท/ดอลลาร์
เงินบาทเช้านี้แข็งค่าขึ้นเล็กน้อยตามทิศทางของสกุลเงินภูมิภาค และเงินยูโรที่ปรับตัวแข็งค่าขึ้นเล็กน้อย หลังจากที่การประชุมธนาคารกลางยุโรป(ECB) เมื่อคืนที่ผ่านมาได้มีมติคงอัตราดอกเบี้ยนโยบายไว้ที่ระดับ 1%
"วันนี้ทิศทางเงินบาทคงแข็งค่าตามภูมิภาค ปัจจัยทางฝั่งยุโรปตอนนี้ยังไม่ค่อยมีอะไรหนุน ล่าสุด ECB ก็คงดอกเบี้ยไว้ที่ 1% ขณะที่ตัวเลขเศรษฐกิจของอียูก็ยังไม่ค่อยดี" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 79.33/36 เยน/ดอลลาร์ ส่วนเงินยูโรอยู่ที่ระดับ 1.2577/2579 ดอลลาร์/ยูโร
นักบริหารเงิน คาดว่า วันนี้เงินบาทมีแนวโน้มแข็งค่า มองกรอบไว้ที่ 31.40-31.50 บาท/ดอลลาร์